8.ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ  ΚΑΙ ΥΓΕΙΑΣ ΚΑΙ ΠΡΟΝΟΙΑΣ Αριθ. Γ4/Φ.29/Οικ. 1931 της 28 Ιουλ. /30 Σεπτ. 1982  (ΦΕΚ Β΄ 724)  Τροποποίηση και επέκταση της 115750/3006/ 10.9.81 κοινής υπουργικής αποφάσεως και έγκριση εφαρμογής προγράμματος εξωϊδρυματικής οικονομικής ενισχύσεως ανασφαλίστων ακρωτηριασμένων. Για την τροποποίηση της παρούσης και της με αριθ. 115750/3006/1981 (ΦΕΚ Β΄572) απ. , ανωτ. αριθ. 6, βλέπε την με αριθ. Γ4α/Φ29/ 1499/6-24 Ιουν. 1983 (ΦΕΚ Β΄366) απ. Υπ. Οικον. και Υγ. Πρόν., κατωτ. αριθ. 11. Παροχή εξωϊδρυματικού χρηματικού  βοηθήματος σε τετραπληγικούς και  παραπληγικούς που νοσηλεύονται σε  νοσοκομεία και κλινικές Άρθρ.1.-1.Το χρηματικό βοήθημα, που καταβάλλεται με την 115750/3006/10.9.81 κοινή απόφαση των Υπουργών Οικονομικών και Κοινωνικών Υπηρεσιών στους ανασφάλιστους τετραπληγικούς και παραπληγικούς δεν διακόπτεται στις περιπτώσεις εισαγωγής των βοηθηματούχων για νοσηλεία σε Νοσοκομείο ή κλινική. 2.Για το σκοπό αυτό τροποποιούμε, μόνο ως προς το σημείο αυτό, το εδάφ. γ της παρ. 11 του άρθρ. 7 της ανωτέρω κοινής Υπουργικής αποφάσεως και καθορίζουμε ότι το χρηματικό βοήθημα, που με την απόφαση αυτή θα επεκταθεί και σε άλλες κατηγορίες ασφαλισμένων και ανασφάλιστων εξακολουθεί να καταβάλλεται και όταν αυτοί εισάγονται για νοσηλεία σε Νοσοκομεία ή κλινικές. Τούτο διακόπτεται σύμφωνα με τις διατάξεις του ανωτέρω εδαφίου, που εξακολουθούν να ισχύουν, στις περιπτώσεις που βοηθηματούχοι τετραπληγικοί και παραπληγικοί εισάγονται σε άλλα ιδρύματα (προνοιακά κλπ.). Επέκταση του προγράμματος και σε     κατηγορίες ασφαλισμένων τετραπληγικών  και παραπληγικών που είναι ανίκανοι  για κάθε εργασία Άρθρ.2.-1.Εγκρίνουμε την επέκταση του προγράμματος εξωϊδρυματικής οικονομικής ενισχύσεως ανασφάλιστων τετραπληγικών και παραπληγικών αναπήρων, που εφαρμόζεται σύμφωνα με τις διατάξεις της 115750/3006/10.9.81 αποφάσεώς μας, και στις εξής κατηγορίες ασφαλισμένων: α)Στους ασφαλισμένους και συνταξιούχους και στα προστατευόμενα μέλη της οικογενείας τους, που  πάσχουν από τετραπληγία ή παραπληγία και κρίθηκαν από τους οικείους Ασφαλιστικούς φορείς μη δικαιούχοι του εξωϊδρυματικού βοηθήματος, σύμφωνα με τις διατάξεις του άρθρ. 42, του Νόμ. 1140/81 (ΦΕΚ 68/20.3.81 τ. Α΄) γιατί δεν είχαν τις ασφαλιστικές προϋποθέσεις που προβλέπουν οι οικείες διατάξεις του Ασφαλιστικού τους Οργανισμούς. Οι παραπάνω ασφαλισμένοι θεωρούνται, ως ανασφάλιστοι, υποχρεούμενοι να προσκομίζουν από τον Ασφαλιστικό τους Οργανισμό βεβαίωση, τόσο κατά την αρχική αναγνώριση του δικαιώματος, όσο και κατά την ετήσια αναθεώρηση, στην οποία να φαίνεται ότι δεν δικαιούνται του εξωϊδρυματικού επιδόματος από τον Ασφαλιστικό τους φορέα. Το χορηγούμενο με την απόφαση αυτή επίδομα στην κατηγορία αυτή των ασφαλισμένων και συνταξιούχων διακόπτεται αμέσως από τότε που συμπληρώθηκαν οι ασφαλιστικές τους προϋποθέσεις για τη χορήγησή του από τον οικείο Ασφαλιστικό φορέα, ανεξάρτητα από το ποσόν που θα δικαιωθούν. β)Στους συνταξιούχους του Ναυτικού Απομαχικού Ταμείου (Ν.Α.Τ.), στους ασφαλισμένους σον οίκο Ναύτου, ως και σε άλλους Ασφαλιστικούς οργανισμούς που δεν υπάγονται στην εποπτεία του Υπουργείου Κοιν. Υπηρεσιών, που είναι τετραπληγικοί ή παραπληγικοί και στα προστατευόμενα μέλη της οικογενείας τους, που έχουν την ίδια αναπηρία. Το χορηγούμενο με την απόφαση αυτή χρηματικό βοήθημα στους πιο πάνω δικαιούχους διακόπτεται, όταν οι ασφαλιστικοί τους φορείς εφαρμόσουν ανάλογο πρόγραμμα οικονομικής ενισχύσεως τετραπληγικών και παραπληγικών ασφαλισμένων και συνταξιούχων τους και εφόσον δικαιωθούν, ανεξάρτητα από το ύψος του βοηθήματος που θα πάρούν. 2.Το παρεχόμενο με την απόφαση αυτή βοήθημα μειώνεται κατά τα ποσά που οι ανωτέρω βοηθηματούχοι εισπράττουν είτε από πρόσθετες παροχές των Ασφαλιστικών τους Οργανισμών, είτε από προνοιακά επιδόματα που καταβάλλονται λόγω τετραπληγίας ή παραπληγίας. 3.Οι παρά πάνω ασφαλισμένοι και συνταξιούχοι ΝΑΤ κλπ. τόσο κατά την αρχική αναγνώριση του δικαιώματος οικονομικής ενισχύσεως, όσο και κατά την ετήσια αναθεώρηση θα υποβάλουν υπεύθυνη δήλωση του Ν.Δ. 105/69 (ΦΕΚ 26/69 τ. Α΄) στην οποία θα αναφέρεται ότι ο Ασφαλιστικός τους Οργανισμός δεν έχει εφαρμόσει ανάλογο πρόγραμμα. 4.Κατά τα λοιπά ισχύουν οι διατάξεις της 115750/ 3006/10.9.81 αποφάσεώς μας. Εφαρμογή προγράμματος οικονομικής  ενισχύσεως ανασφαλίστων ακρωτηριασμένων Άρθρ.3.-1.Εγκρίνουμε την εφαρμογή από 1ης Ιουν. 1982 προγράμματος οικονομικής ενισχύσεως στις παρακάτω κατηγορίες ΑΝΑΣΦΑΛΙΣΤΩΝ ακρωτηριασμένων, που είναι ανίκανοι για κάθε βιοποριστική εργασία και παραμένουν εκτός ιδρύματος. 2.Δικαιούχοι της οικονομικής ενισχύσεως είναι οι ανασφάλιστοι ακρωτηριασμένοι: (α)κατά τα τέσσερα άκρα (χέρια και πόδια), ανεξάρτητα από το σημείο ακρωτηριασμού, (β)κατά τα δύο κάτω άκρα (πόδια) από το γόνατο και πάνω (μηρό), (γ)κατά τα δύο άνω άκρα (χέρια) πάνω από τον καρπό, και (δ)κατά το ένα πάνω άκρο, από τον καρπό και πάνω και το ένα κάτω άκρο, από το γόνατο και πάνω.    (Αντί για τη σελ.68,121) Σελ. 68,121(α) Τεύχος 1303 Σελ. 33 Άτομα με ειδικές ανάγκες - Υπερήλικες - Χρόνια Πάσχοντες 35.Β.β.8    3.Η διαπίστωση του ακρωτηριασμού και η ανικανότητα για εργασία θα κρίνονται από την Πρωτοβάθμια Υγειονομική Επιτροπή του Π.Δ. 611/77 του τόπου κατοικίας τους. 4.Το πρόγραμμα συνίσταται στην καταβολή μηνιαίου οικονομικού βοηθήματος, για την αντιμε-τώπιση των δαπανών διαβιώσεως και περιθάλψεως των ανασφάλιστων ως άνω ακρωτηριασμένων όταν ζούν κοντά στη φυσική ή θετή οικογένειά τους. 5.Το ύψος του βοηθήματος, οι προϋποθέσεις χορηγήσεώς του, τα απαιτούμενα δικαιολογητικά για την έκδοση της αναγνωριστικής αποφάσεως, ή τήρηση μητρώου, ο τρόπος πληρωμής, και η αναθεώρηση του δικαιώματος ως και κάθε άλλη λεπτομέρεια καθορίζονται από τις διατάξεις της 115750/ 3006/10.9.81 αποφάσεως (ΦΕΚ 572/16.9.81 τ. Β΄) και τις σχετικές εγκυκλίους που έχουν εκδοθεί για την εφαρμογή της αποφάσεως αυτής. Με την παρ. 5 της Π4γ/Φ.421/Φ.422/Φ.423/ Φ.221/οικ.6286(3)/24 Οκτ.-11 Νορμ. 1997 (ΦΕΚ Β΄997) απ. Υπ. Οικον. και Υγ. Πρόν. τροποποιήθηκε η άνω παρ. 5 σχετικά με τα απαιτούμενα δικαιολογητικά στην Α/θμια και Β/θμια Υγειονομική Επιτροπή και ορίστηκε ότι απαιτείται: «γνωμάτευση ιατρού Διευθυντού κλινικής ή Επιμελητή Α΄Κρατικού Νοσοκομείου ειδικότητας  Ορθοπεδικού ή Νευροχειρουργού, θεωρημένη για το γνήσιο της υπογραφής από το Διοικητικό Διευθυντή ή τον νόμιμο αναπληρωτή του». Σύμφωνα δε με την παρ. 6 της ίδιας απόφασης ορίστηκε ότι: «Σε περίπτωση ελλείψεως ιατρών των ανωτέρω ειδικοτήτων στο Νομό που κατοικεί μόνιμα ο ενδιαφερόμενος, δύναται να απευθύνεται σε Κρατικό Νοσοκομείο όμορου Νομού». 6.Οι λεπτομέρειες εφαρμογής της αποφάσεως αυτής θα προσδιορισθούν με εγκύκλιο του Υπουργείου Κοινωνικών Υπηρεσιών.